Keneš
Keneš (udmurdi keeles Кенеш, 'nõukogu') on Udmurtias Iževskis ilmuv udmurdikeelne kirjandus- ja kultuuriajakiri. Ajakiri ilmub alates 1926. aastast ning on korduvalt vahetanud nime. Aastatel 1931–1934 kandis ajakiri nimesid Kõlburet Udõsõn ('kirjanduse rindel') ja Proletar Kõlburet Udõsõn ('proletaarse kirjanduse rindel'). Aastatel 1935–1990 oli ajakirja nimeks Molot ('vasar'). Ajakiri ilmub üks kord kuus. Tiraaž on 1550 eksemplari.